Magyarország és Budapest csapadék szélsőértékei - Újdonságok - met.hu
MET.HU > Újdonságok > Magyarország és Budapest csapadék szélsőértékei
OMSZ: 2017. április 26. 09:00
Magyarország és Budapest csapadék szélsőértékei
Magyarország éghajlata oldal új menüpontjaként elkészült a Csapadék szélsőértékek oldal, amin megtekinthető Magyarország és Budapest csapadék rekordjai. A napi legnagyobb csapadék összeg értékek az Országos Meteorológiai Szolgálat hivatalos meteorológiai adatbázisából származnak, amit szakembereink folyamatosan ellenőriznek, szükség esetén javítanak és aktualizálnak.
Az abszolút szélsőértékek, vagyis az eddig mért legnagyobb értékek rendszerint csak egy-egy földrajzi helyre és nagyon rövid időszakra vonatkoznak. Ellenőrzésük és elfogadásuk ezért mindig részletes vizsgálatot igényel. Bekövetkezésük gyakran különböző meteorológiai jelenségek véletlenszerű egybeesésének és bizonyos lokális hatások megerősödésének következménye. Az is előfordulhat, hogy a mérés körülményeinek megváltozása, vagyis az eredeti adatok inhomogenitása miatt képvisel rekordot az idősor egyébként átlag körüli eleme.